|  |  |  |  |  |  |
| --- | --- | --- | --- | --- | --- |
|  | | | |  |  |
| **ΠΡΑΚΤΙΚΗ AΣΚΗΣΗ ΠΑΝΕΠΙΣΤΗΜΙΟΥ ΠΑΤΡΩΝ AK. ΕΤΩΝ 2022-2023 & 2023-2024** | | | | | |
| **ΤΜΗΜΑ ΕΠΙΣΤΗΜΩΝ ΤΗΣ ΕΚΠΑΙΔΕΥΣΗΣ ΚΑΙ ΚΟΙΝΩΝΙΚΗΣ ΕΡΓΑΣΙΑΣ** | | | | | |
| **Επιστημονικά Υπεύθυνος:** | | | ***Γεώργιος Νικολάου*** | | |
| **Email:** | **gnikolaou@upatras.gr** | | | |  |
|  | |  | | | **07 Φεβρουαρίου 2024** |

**ΑΝΑΚΟΙΝΩΣΗ ΥΠΟΒΟΛΗΣ ΑΙΤΗΣΕΩΝ ΓΙΑ ΣΥΜΜΕΤΟΧΗ ΣΤΟ ΜΑΘΗΜΑ ΤΗΣ ΠΡΑΚΤΙΚΗΣ ΑΣΚΗΣΗΣ (Κωδ. Μαθήματος: ESW\_426)**

**ΓΙΑ ΤΟ ΑΚΑΔ. ΕΤΟΣ 2023-2024**

Γνωστοποιείται στις/στους φοιτήτριες/φοιτητές η έναρξη του προγράμματος ***«Πρακτική Άσκηση Πανεπιστημίου Πατρών ακ. ετών 2022-2023 & 2023-2024» με κωδικό MIS 6004520, η οποία συγχρηματοδοτείται από το Ευρωπαϊκό Κοινωνικό Ταμείο (ΕΚΤ) και από Εθνικούς Πόρους μέσω του Επιχειρησιακού Προγράμματος «Ανάπτυξη Ανθρώπινου Δυναμικού & Κοινωνική Συνοχή» (ΠΠ 2021-2027)***. Στο πλαίσιο αυτού **είκοσι (20)** *φοιτητές/τριες που βρίσκονται στο τέταρτο και μετά έτος σπουδών* θα έχουν τη δυνατότητα να εργαστούν με πλήρες ωράριο και υποχρεώσεις σε Ιδιωτικούς ή Δημόσιους Φορείς Απασχόλησης σε πανελλήνια κλίμακα.

Η υποχρεωτική διάρκεια της Πρακτικής Άσκησης ορίζεται σε ***δύο (2*) συνεχόμενους μήνες**

μέσα στο παρακάτω διάστημα:

|  |  |
| --- | --- |
| **Ημερομηνία έναρξης περιόδου Πρακτικής Άσκησης:** | 01-05-2024 |
| **Ημερομηνία λήξης περιόδου Πρακτικής Άσκησης:** | 30-06-2024 |

Προβλέπεται μηνιαία αμοιβή 280€ (συμπεριλαμβανομένων των νόμιμων κρατήσεων και ασφαλιστικών εισφορών).

**Επισημαίνεται ότι οι φοιτητές δεν μπορούν να κάνουν ΠΑ σε φορείς με νόμιμους εκπροσώπους με τους οποίους έχουν α’ και β’ βαθμό συγγένειας εξ’ αίματος ή εξ’ αγχιστείας.**

Η προθεσμία υποβολής αιτήσεων συμμετοχής είναι από: **07/02/2024 έως 19/02/2024 και ώρα 12:00 το μεσημέρι (εκπρόθεσμες αιτήσεις θα απορρίπτονται)**.

Αναλυτικές πληροφορίες για τις ημερομηνίες, τη διαδικασία αίτησης και το σχετικό έντυπο καθώς και τον τρόπο αξιολόγησης και επιλογής περιγράφονται παρακάτω.

Η Επιτροπή Πρακτικής Άσκησης του Τμήματος Επιστημών της Εκπαίδευσης και Κοινωνικής Εργασίας αποτελείται από τους κάτωθι:

1. Νικολάου Γεώργιος, μέλος Δ.ΕΠ. (Πρόεδρος)
2. Βασιλόπουλος Στέφανος, μέλος Δ.ΕΠ. (Γραμματέας)
3. Μέντης Εμμανουήλ, μέλος Δ.ΕΠ. (Μέλος)

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

|  |  |
| --- | --- |
| **07-02-2024** | Δημοσιοποίηση ανακοίνωσης |
| **19-02-2024, ώρα 12:00 το μεσημέρι** | Λήξη προθεσμίας υποβολής αίτησης συμμετοχής |
| **21 -02-2024** | Δημοσιοποίηση των επιλεχθέντων υποψηφίων φοιτητριών/ών |
| **01-05-2024** | Έναρξη Περιόδου Προγράμματος Πρακτικής Άσκησης |
| **30-06-2024** | Λήξη Περιόδου Προγράμματος Πρακτικής Άσκησης |

**ΥΠΟΒΟΛΗ ΑΙΤΗΣΗΣ**

Καλούνται οι φοιτητές που ενδιαφέρονται να πραγματοποιήσουν Πρακτική Άσκηση στα πλαίσια του προγράμματος να αποστείλουν μέσω του Ιδρυματικού τους e-mail, στη Γραμματεία του ΤΕΠΕΚΕ (secptde@upatras.gr).

1. **Αίτηση Συμμετοχής Φοιτητή** στην Πρακτική Άσκηση Αναζητήστε το έντυπο «ΑΙΤΗΣΗ ΑΠΟ ΦΟΙΤΗΤΕΣ στην ιστοσελίδα του Τμήματος <https://www.edu-sw.upatras.gr>
2. **Πιστοποιητικό Αναλυτικής Βαθμολογίας** θα δοθεί εσωτερικά

**ΚΡΙΤΗΡΙΑ ΕΠΙΛΟΓΗΣ**

H επιλογή των υποψηφίων γίνεται με μοριοδότηση ακολουθώντας τον αλγόριθμο:

* Αριθμός των επιτυχώς εξετασθέντων μαθημάτων κατά τα εξάμηνα Α’ – ΣΤ’ Χ 0,6 + ο μέσος όρος της βαθμολογίας Χ 0,4

Σε περίπτωση ισοβαθμίας λαμβάνεται υπόψη ο μέσος όρος της βαθμολογίας στα επιτυχώς εξετασθέντα μαθήματα του υποψηφίου.

**Υποβολή Ενστάσεων:**

Τα αποτέλεσμα της επιλογής των φοιτητών/τριων θα αναρτηθούν στον ιστότοπο Γραμματείας του Τμήματος και στον ιστότοπο του Γραφείου Πρακτικής Άσκησης, ενώ ενστάσεις θα έχουν τη δυνατότητα να υποβάλλουν οι φοιτητές εντός πέντε ημερών από την επόμενη της ημέρας ανάρτησης των αποτελεσμάτων αξιολόγησης στην Γραμματεία του Τμήματος Επιστημών της Εκπαίδευσης και Κοινωνικής Εργασίας.

Στη συνέχεια, θα ακολουθήσει η δημοσίευση των οριστικών αποτελεσμάτων συμμετοχής στην Πράξη, τηρώντας τα μέτρα για την προστασία των προσωπικών δεδομένων των συμμετεχόντων.

**Η παρούσα ανακοίνωση θα αναρτηθεί:**

* στην ιστοσελίδα του Προγράμματος: http://praktiki.upatras.gr/
* στην ιστοσελίδα του Τμήματος
* και θα τοιχοκολληθεί στη Γραμματεία του Τμήματος

**O Επιστημονικά Υπεύθυνoς της Πρακτικής Άσκησης**του Τμήματος Επιστημών της Εκπαίδευσης και Κοινωνικής Εργασίας

**Γεώργιος Νικολάου**

Καθηγητής